Oliebolle met vladoopsous
JY LEES NOU Oliebolle met vladoopsous
'n Heerlike kombinasie om op 'n naweekmiddag te geniet terwyl jy op die hoogte kom van jou gunsteling-reekse.
Lewer 18 oliebolle
Rus: 1 uur
80 ml (? k) strooisuiker
5ml (1 t) vanielje-ekstrak
Verhit die melk en strooisuiker in 'n kastrol oor matige hitte tot louwarm. Voeg die gis by. Bedek en sit eenkant.
Meng die meel en sout in 'n mengbak. Voeg die botter by terwyl jy dit met jou vingerpunte vryf tot die mengsel soos fyn broodkrummels lyk. Voeg die melk by en knie die deeg 10 min. of tot dit elasties maar nie klewerig is nie.
Sit die deeg terug in die mengbak en bedek met kleefplastiek. Hou sowat 'n uur op 'n warm plek en laat die deeg rys.
Keer die deeg uit op 'n oppervlak wat met meel bestrooi is en knie 'n paar keer. Vorm dit in 'n lang wors en sny die verlangde groottes uit die wors. Rol elke stuk deeg tussen jou hande en pak dit op 'n bakplaat wat met bakpapier uitgevoer is. Sny die middel van elke oliebol uit met die agterkant van 'n versiersak se spuitkop.
Verhit die olie in 'n pot en braai elke oliebol tot goudkleurig en heeltemal gaar binne. Haal uit die olie en plaas op kombuispapier om te dreineer.
Vla Verhit die melk in 'n kastrol oor matige hitte. Verwyder van die hitte. Klop die eiergele, strooisuiker en mielieblom tot romerig. Voeg die warm melk en ekstrak by die eiergeelmengsel terwyl jy roer.
Gooi terug in die kastrol, plaas oor lae hitte en laat die vla verdik terwyl jy roer. Verwyder van die hitte. Gooi die vla in 'n bak, bedek met kleefplastiek en laat afkoel.